**ДП БСТ обявява откриването на търг с тайно наддаване за предоставяне под наем на недвижим имот, находящ се на територията на Регионален офис – Пловдив на ДП БСТ, който ще се проведе на 21.05.2024 г.**

Дата на публикуване: 07.05.2024 г.

Държавно предприятие „Български спортен тотализатор“ на основание чл. 19, ал. 2 от Закона за държавната собственост и чл. 13, ал. 2, ал.3 и ал. 6 във връзка с чл. 43 от Правилника за прилагане на Закона за държавната собственост, чл. 3, ал. 3 от Вътрешни правила за отдаване под наем и наемане на недвижими имоти и движими вещи в Държавно предприятие „Български спортен тотализатор“ и Докладна записка № ПД-00-79/06.02.2024 г. на Директор на Регионален офис – Пловдив на ДП „Български спортен тотализатор, обявява откриването със заповед № ЗАП-90/12.03.2024 г. на изпълнителния директор на ДП „Български спортен тотализатор“ на търг с тайно наддаване, за предоставяне под наем, за срок от 10 години, на недвижим имот - самостоятелен обект в сграда с идентификатор 56784.540.496.1.58, брой нива – 1, площ от 35.71 кв. м., ведно с 0,833 % ид. ч. от общите части на сградата, с административен адрес обл. Пловдив, общ. Пловдив, гр. Пловдив, район Тракия, ж. к. „Тракия“, бл. 46, вх. Б, ет. 1, обект 58, СОС с идентификатор 56784.540.496.1.58, находящ се в сграда № 1, разположена в поземлен имот с идентификатор 56784.540.496 по кадастралната карта и кадастралните регистри, одобрени със заповед РД-18-48/03.06.2009 г. на Изп. дир. на АГКК, с граници на имота - съседни самостоятелни обекти в сградата: на същия етаж: 56784.540.496.1.57, под обект: няма, над обекта: 56784.540.496.1.2, 56784.540.496.1.1; обектът е актуван с акт за частна държавна собственост № 8420 от 21.12.2013 г. и вписан в служба по вписванията гр. Пловдив, вписан 228 на 09.01.2014 г., № 56, том 1, дв. вх. 216, който ще се проведе на 21.05.2024 г. от 12:00 часа в сградата на ДП „Български спортен тотализатор“, гр. София, ул. „Хайдушко изворче“ № 28, при следните условия:

1. Първоначална наемна цена – 268 /двеста шестдесет и осем/ лева/месечно, без включен в нея ДДС, който е дължим. В наемната цена не са включени дължимият данък върху недвижимите имоти, такса битови отпадъци за наетия имот и консумативни разходи за електроенергия, топлоенергия, вода, телефон и всички останали такива, свързани с ползването на имота, които са за сметка на наемателя;
2. Начин на плащане на месечния наем – по банков път;
3. Предназначение на обекта – стопанска дейност/за продажба/производство на стоки, за заведение, за административни услуги-офис, за складова дейност/;
4. Депозит за участие в търга - 134 /сто тридесет и четири/ лева, вносим по банков път, на следната банкова сметка IBAN BG67UNCR70001523020502, BIC UNCRBGSF, „Уникредит Булбанк“ АД, най-късно до изтичане на срока за подаване на заявленията;
5. Цена на тръжната документация – 30.00 /тридесет/ лв. с ДДС, платими по банков път, по горепосоченатa банкова сметка. Тръжната документация може да бъде закупена и получена в срок до 20.05.2024 г. на адрес гр. Пловдив, ул. „Абаджийска“ 25, от 9:00 до 17:00 часа всеки работен ден, срещу представяне на документ за платена документация.
6. Дати за оглед на обекта /само след закупуване на тръжна документация/ – всеки работен ден от 10.00 до 15.00 часа, до 20.05.2024 г., след предварително съгласуване с Директора на Регионален офис - Пловдив на ДП БСТ.
7. Краен срок за приемане на заявленията за участие заедно с ценови предложения, които се подават в отдел „Административно – техниическо обслужване“ при Централно управление на ДП „Български спортен тотализатор“ на адрес - гр. София, ул. “Хайдушко изворче“ № 28, или чрез препоръчана поща, или куриер – до 17.00 часа на 20.05.2024 г.
8. Лице за контакт по настоящата процедура Рени Тошева – Старши счетоводител на Регионален офис – Пловдив на ДП БСТ, телефон: 088 235 9957.